இந்த சுத்திகரிப்பு மையத்தில், தினமும், 60 லட்சம் லிட்டர் கழிவு நீர் சுத்திகரிப்பு செய்ய முடியும்.1,200 இணைப்பு திருவள்ளூர் நகரில் தற்போது, 1,200 பேருக்கு மட்டுமே, பாதாள சாக்கடை இணைப்பு வழங்கப்பட்டு உள்ளது. நகராட்சி ஊழியர்கள்,தினமும் வீடுகளுக்கு சென்று விழிப்புணர்வு ஏற்படுத்தினாலும்,இணைப்பு பெற ஆர்வம் காட்டாமல், பொதுமக்கள் அலட்சியமாக உள்ளனர்.இதனால், கழிவு நீர் தெருக்களில் விடப்படுவதால் சுகாதார சீர்கேடு ஏற்படுவதுடன், கொசு உற்பத்தியாகி, நோய் பரவி வருகிது.இதையடுத்து, நகராட்சி முழுவதும் பாதாள சாக்கடை திட்ட இணைப்பு வழங்குவது கட்டாயமாக்கப்பட்டு, இணைப்பு வழங்க தனியாருக்கு ஒப்பந்தம் வழங்கப்பட்டு உள்ளது.இவர்கள், வீடுகள் தோறும் சென்று, பாதாள சாக்கடை இணைப்பிற்கான விண்ணப்பங்கள் வழங்கி வருகின்றனர்.மேலும், நகராட்சி அலுவலகத்திலும், ஒருவர் நியமிக்கப்பட்டு, பாதாள சாக்கடை இணைப்பிற்கு விண்ணப்பம் வழங்கி வருகிறார்.விண்ணப்பத்தை பூர்த்தி செய்து, நகராட்சி அலுவலகத்திலோ அல்லது வீடு தேடி வரும் ஒப்பந்ததாரரிடமோ வழங்கினால், உடனடியாக இணைப்பு வழங்கப்படும்.